Nueva Chermanija

Nueva Chermanija ( – 'Naujoji Vokietija') – miestelis Paragvajuje, San Pedro departamente, į šiaurės rytus nuo San Pedro, prie Didžiojo Agvarajaus ir Verdės upių; apygardos centras. Praeina San Pedro–Santa Rosos kelias. Verčiamasi žemdirbyste (matė, medvilnė, sezamas, tabakas, manijokai, vaisiai). Veikia krašto muziejus, amatų centras.


 Istorija 

Gyvenvietę 1886 m. įkūrė grupė kolonistų iš Vokietijos, vadovaujama Bernardo Feršterio (Bernhard Förster) ir jo žmonos Elizabetos Feršter-Nyčės (Elisabeth Förster-Nietzsche, Frydricho Nyčės sesuo). 14 vokiečių šeimų čia siekė įkurti utopinę gyvenvietę – nuo žydų įtakos nepriklausomą arijų bendruomenę, puoselėjančią vegetarizmo, feminizmo idėjas. Skurdžiose žemėse vokiečiams įsitvirtinti sekėsi sunkiai, daug naujakurių mirė nuo ligų arba išsikraustė kitur, 1889 m. Feršteris nusižudė, o jo našlė grįžo atgal į Vokietiją. Likę vokiečiai ėmė palaipsniui maišytis su paragvajiečiais, ir XX a. pr. vokiškai tebekalbėjo tik keletas žmonių.„Humid, All Too Humid“, The Walrus, balandis, 2008

Tarp šiuolaikinių gyventojų yra amerikiečių dirigentas Davidas Woodardas.Epstein, J., „Rebuilding a Home in the Jungle“ , San Francisco Chronicle, 2005 m. kovo 13 d.

 Šaltiniai 

Kategorija:Paragvajaus miestai